google/wiki40b huggingface dataset:
Vilpulka vald

Ajalugu

Vald asub kolme endise mõisa – Terneja, Jurata ja Eriņi – maadel.1945. aastal muudeti endine Terneja vald Vilpulka külanõukoguks. Aastal 1954 liideti sellega endine Virķēni külanõukogu. 1990. aastal moodustati külanõukogust Vilpulka vald. 2009. aastast kuulub Vilpulka vald Ruhja piirkonda.

Kaitstavad objektid

Kohalike vaatamisväärsuste hulka kuuluvad Vilpulka mägi, kus asub vabaõhulava, ja Šīvari rahn (pikkus 5,30 m, laius 2 m ja kõrgus 2 m). Looduskaitse all on Pīkoli tamm, Maziņķi tee männid, Iņķi paju, Vilpulka mäe kask, Leski tamm, Cieši haab, Virķēni vana kõrtsi tamm, Virķēni mõisa tamm, samuti ka üks Eesti piiri lähistel kasvav nimetu paju. Valla lõunaosa jääb Ruhja luha hoiualale. Kohaliku kaitse all olevad muinsusmälestised on Bērziņi keskeagne kalmistu ja Lejaszasase keskaegne kalmistu.
Jeremy Sumpter

Jeremy Robert Myron Sumpter (sündinud 5. veebruaril 1989 Montereys, California osariigis) on Ameerika Ühendriikide filminäitleja. Tema kõige tuntum osa on tõenäoliselt nimiroll P. J. Hogani filmis "Peeter Paan" (2003).
Jeremy ja tema kaksikõde Jessica sündisid Põhja-Californias Gary Sumpteri ja Sandra Johnsoni perekonnas. Kui Jeremy oli veel üsna väike, kolis poisi pere Kentuckysse, ja seal väikeses külas veetis poiss oma varasema lapsepõlve.
Kui Jeremy sai üksteist aastat vanaks, võttis poiss osa talendiotsimisvõistlusest, ja nii algas tema tee näitlejana. Aastal 2000 koliski Jeremy Los Angelesse.
Kui Jeremy sai kolmteist aastat vanaks, valiti poiss P. J. Hogani filmi "Peeter Paan" Peeter Paani mängima.
Västergötlandi hertsog

Västergötlandi hertsog või hertsoginna (rootsi hertig (hertiginna) av Västergötland) on Rootsi aadlitiitel. Praegu kannavad tiitlit Rootsi troonipärija Victoria ja tema abikaasa Daniel.
Iljinskoje rajoon

Haldusjaotus

Iljinskoje rajooni asulad kuuluvad ühe alevi (Iljinskoje-Hovanskoje) ja nelja valla (külaasunduse) koosseisu.
Binghami maakond

Ajalugu

Maakond moodustati 1885. aastal.
Triiksärk

Triiksärk pidulik päevasärk. Triiksärgil on kannaga krae, varrukad (lühikesed või pikad) ning nööbid särgi esiküljel ja mansettidel.
Triiksärk on suhteliselt formaalne riietusese, mida kantakse sageli koos ülikonna ja lipsuga, kuid igapäevaselt ka ilma nendeta või pelgalt kuuega. See on üldlevinud kontoritöötajate seas. Tänapäeval ei ole triiksärk enam üheselt meesterõivas, kuigi endiselt kannavad neid peamiselt mehed.
Kõige sagedamini kasutatakse triiksärgi materjalina puuvilla ja polüestrit.
Varem on triiksärkidel kasutatud külgenööbitavat kraed, mansette ja rinnaesist (maniskit), mida eraldi tärgeldati.
Naiste pikkade varrukatega kleiti, millel kasutatakse triiksärgile omaseid detaile – kraed, kätiseid ja nööpkinnist –, nimetatakse särkpluuskleidiks.
Una jõgi

Una on jõgi Euroopas.
Jõgi algab Dinaaridest. Ülemjooksul voolab põhja, alamjooksul pöördub kirdesse; suubub paremalt Savasse.
Jõe pikkus on 207 km.
Otto Wilhelm von Königsmarck

Krahv Otto Wilhelm von Königsmarck (5. jaanuar 1639 Minden, Vestfaal – 15. september 1688 Modon, Morea, Veneetsia vabariik) oli saksa päritolu Rootsi sõjaväelane ja riigitegelane.
Otto Wilhelm von Königsmarck õppis kolm aastat Jena ülikoolis. Lühemat aega õppis ta Tübingenis, Strasbourgis, Baselis, Genfis, Blois's ja Angersis.
Otto Wilhelm von Königsmarck oli Rootsi feldmarssal (1676), Pommeri, Rügeni ja Wismari kindralkuberner (1679–1685) ja riiginõunik. Ta juhatas vägesid Stralsundi lahingus 1678.
1655. aastast oli Otto Wilhelm von Königsmarck Haapsalu krahvkonna pandihärra, 1674. aastast krahv Anders Torstensonile kuuluva Raasiku mõisa pandihärra ja 1675. aastast Vormsi saare ja Vormsi Suuremõisa mõisaomanik.

Perekond

Otto Wilhelm von Königsmarcki vanemad olid 1630. aastast Rootsi kuningriigi teenistuses olnud sõjaväelane, hilisem Västerviki ja Stegeholmi krahv (1651) ning feldmarssal (1655) Hans Christoff von Königsmarck (1600–1663) ja Krantzlihnist pärit Maria Agathe von Leesten, kes oli Christopher von Leesteni tütar, Otto Wilhelm oli nende noorim poeg.
Otto Wilhelm von Königsmarck abiellus 9. veebruaril 1682 Karlbergis Catharina Charlotta De la Gardiega (1655–1697), kes oli Magnus Gabriel De la Gardie (1622–1686) ja kuningas Karl X Gustavi õe Maria Eufrosyne (1625–1687) tütar.
Otto Wilhelmi õde Beata Christina von Königsmarck (1637–1724) oli abielus krahv Jakob De la Gardie poja krahv Pontus Fredrik De la Gardiega (1630–1692);
Otto Wilhelmi vend Kurt Christoph von Königsmarck (1634–1673) oli abielus Herman Wrangeli tütre ja Carl Gustaf Wrangeli poolõe, Maria Christine Wrangeliga (1637–1691):
Otto Wilhelm von Königsmarck oli Poola kuninga August II armukese ja Vormsi Suuremõisa pärijanna Maria Aurora von Königsmarcki (1662–1728) isa.
Aleksander Arak

Aleksander Arak (1. veebruar 1883 Helme vald (Helme kihelkond), Viljandimaa – 2. detsember 1969) oli Eesti agronoom ja poliitik.
Crottendorf

Crottendorf on asula Saksamaal Saksimaa liidumaal Erzgebirgskreisis, Crottendorfi valla keskus.
Glive

Glive on Eesti levimuusikaansambel, mis asutati Gerli Padari eestvedamisel avaliku konkursi alusel 2. juunil 2005.
Stiili poolest ei saa Glive'i liigitada ühtegi kindlasse žanri, kuid sugemeid leidub nii rokkmuusikast, metal'ist, funk'ist, džässist. 
2005. aasta juulis ilmus neil esimene singel "Mental Abuse".
Gerli Padar võttis osa 2007. aastal Eurolaulu konkursist, mille ta võitis. Eelvoorus olid temaga koos laval ka Erko Laurimaa, Sten Kivistik ja Johanna Münter.
Otto Moritz Ludwig von Engelhardt

Otto Moritz Ludwig von Engelhardt (8. detsember 1779 Viisu – 10. veebruar 1842 Tartu) oli baltisaksa päritolu Eesti geoloog ja mineraloog, Tartu Ülikooli esimene mineraloogiaprofessor.

Elulugu

Ta sündis Järvamaal Peetri kihelkonnas Viisu mõisniku pojana. Ta lõpetas Tallinna Toomkooli. Aastatel 1796–1798 õppis ta Leipzigi ja Göttingeni Ülikoolis õigusteadust. Aastal 1804 õppis ta Tartu Ülikoolis füüsikat ja keemiat. Aastatel 1805–1809 õppis ta Freibergi mäeakadeemias Abraham Gottlob Werneri juures mineraloogiat. Aastatel 1820–1841 töötas ta Tartu Ülikoolis, olles selle esimene mineraloogiaprofessor ja mineraloogiakabineti juhataja.
Harilik nõmmkann

Harilik nõmmkann (Androsace septentrionalis) on taimeliik nõmmkanni perekonnast nurmenukuliste sugukonnast.
Jaan Pärnat

Elulugu

Jaan Pärnat on talupidaja poeg.
Lõpetas 1959 Kilingi-Nõmme Keskkooli, 1967 TÜ arstiteaduskonna spordimeditsiini osakonna, meditsiinikandidaat (1971, TÜ), väitekiri "Vereringe ja hingamissüsteemi talitlus ning happe-leeliselise tasakaalu muutused kasvavate koormuste tingimustes", meditsiinidoktor (1985, Moskva Kehakultuuri Keskinstituut), väitekiri "Возрастно-половые стандарты (10–50 лет) аэробной способности человека". Stažeeris 1974–75 teadurina Prahas Karli Ülikoolis. Oli 1967 TÜ biofüüsika ja elektrofüsioloogia labori vanemlaborant, 1968–69 spordimeditsiini kateedri õpetaja, 1969–76 spordifüsioloogia kateedri vanemõpetaja, 1977–85 dotsent, 1985–91 professor, 1991–92 lihastalitluse labori vanemteadur, 1994–99 Sisekaitse Akadeemia biomeditsiini õppetooli juhataja.

Teadustöö

Uurimisvaldkond: spordimeditsiin ja -füsioloogia. Töötas välja eestlaste kehalise töövõime standardid, uuris treenituse määramist. Üle 130 teadustrükise, sh monograafiad.
Seliste kalmistu

Seliste kalmistu on õigeusu kalmistu Pärnu maakonnas Pärnu linnas Seliste külas. Kalmistu on tunnistatud kultuurimälestiseks.
Oitti

Oitti on küla Soomes Lõuna-Soome läänis Kanta-Häme maakonnas Hausjärvi vallas, 19 km kaugusel Riihimäest ja 87 km kaugusel Helsingist. 
Elanike arv on 2000.
Gröönimaa lipp

Gröönimaa lipp (grööni Erfalasorput, 'meie lipp') on Taani omavalitsusliku üksuse Gröönimaa ametlik lipp.
Lipp on horisontaalselt jagatud kaheks võrdseks osaks, millest ülemine on valge ja alumine punane. Lipu keskel asub ring, mille ülemine pool on punane ja alumine valge. Mõõdud on 12:18. Ringi läbimõõt on 8 ühikut ja see asub 7 ühiku kaugusel mastist vertikaalselt keskel.
Lipp kujutab jäävälja kohale tõusvat päikest.
Lipp valiti Gröönimaa omavalitsuse korraldatud konkursi tulemusel 1980. aastal. Gröönimaa ametlikuks lipuks kinnitati see 21. juunil 1985.
Lipu autor on Thue Christiansen.
Semjon Vengerov

Semjon Afanasjevitš Vengerov [veng'eerov] (17. (5.) aprill 1855 Lubnõ, Poltava kubermang, praegu Ukraina territooriumil – 14. september 1920 Petrograd) oli vene kirjanduskriitik, kirjandusajaloolane, bibliograaf ja toimetaja.
Lapsena elas Minskis ja sai alghariduse kodus. 1868. aastal astus Peterburis gümnaasiumi, seejärel Peterburi Meditsiini ja Kirurgia Akadeemiasse (1872–1874). Pärast Peterburi ülikooli õigusteaduskonna lõpetamist 1879. aastal töötas kohtukaasistuja abina. 1880. aastal sooritas eksternina eksamid Tartu ülikooli ajaloo-filosoofiateaduskonnas. Alates 1890. aastast pühendus täielikult kirjandusajaloole ja bibliograafiale.
Mahalaskmine

Mahalaskmine on surmanuhtluse täideviimismeetod, mille korral lastakse hukatav maha. Seda karistusviisi kasutati eriti sõja ajal ja sõjaväes. Surmanuhtlus mahalaskmise läbi on üsna vana meetod. Seda on sageli kasutatud, sest tulirelvad on sageli kohe saadaval ja lask hukatava elutähtsasse organisse tapab üsna kiiresti.
Tavaliselt viivad mahalaskmise läbi mitu sõdurit või korrakaitseasutuse töötajat. Kõik laskurid peavad päästikule vajutama üheaegselt, et nad ei saaks teada, kes neist tegi surmava lasu ja et poleks viivitusi protsessis. Hukatav on hukkamise ajal enamasti püsti või istuvas asendis. Tihti kaetakse ta nägu või silmad, aga vahel on hukatav ilma katteta ja näeb laskureid.
Mõnedes riikides viiakse hukkamine mahalaskmisel teel, läbi koidikul või päikesetõusul. See on pannud aluse fraasile "koidikul maha lastud".
Petseri Postimees

Petseri Postimees oli ajaleht, mis ilmus aastatel 1909–1910.
Petseri Postimeest trükiti Tartus Postimehe trükikojas ning selle vastutav väljaandja ja toimetaja oli Anton Jürgenstein. Üksiknumbri maht oli 8 lehekülge, see ilmus kaks korda kuus, esialgu ebakorrapäraselt, hiljem iga kuu 1. ja 15. päeval. Kokku ilmus lehte ajavahemikus 6. juuni 1909 – 1. aprill 1910 19 numbrit. Ajaleht pandi seisma majanduslikel põhjustel.
Lehe eesmärgiks oli anda eesti keelt kõnelevatele Petseri ümbruse elanikele, eestkätt setudele, teavet laiema maailma, eriti Eesti olustiku kohta, ning harida neid rahvuslikus vaimus, soovides teha neist "tõelised eestlased". Lehes avaldati mitmeid artikleid Eesti rahvuslike sõlmküsimuste, nagu emakeelse koolihariduse ja rahvuskultuuri edendamise, asjus, aga ka spetsiifilisemalt Setumaad puudutavates küsimustes, näiteks eestikeelse vaimulikkonna loomise ning setude eestikeelse ja -meelse harimise asjus. Lisaks sellele tegeleti ajalehes ka aktiivselt karskusliikumise propageerimisega ning avaldati mitmeid populaarteaduslikke artikleid, eriti põllumajanduse kohta. Lehe lõpuosa oli pühendatud uudistele, need olid jagatud mitmeks osaks. Esikohal olid kohalikud uudised, kus puudutati nii Petseri ümbruskonnas toimunut kui ka Lõuna-Eesti, eriti Võrumaa sündmusi. Järgnevalt vaadeldi sündmusi Lätis, kuid mõnikord jäeti see osa ka vahelt ära ning vaadeldi kohe juhtumisi mujal Venemaal. Päris lõpus olid välisuudised, mis olid enamasti pühendatud Euroopa sündmustele ja kus domineeris tugevalt toonase tehnika tippsaavutuse, lennukiga (ehk tuulelaevaga) seonduv.
Lehe keeleline külg oli väga ebaühtlane. Väljaandjad püüdsid ühteaegu olla nii arusaadavad setudele, püüdes samas siiski säilitada ka võimalikult palju kirjakeelsust, mille tulemusel võisid ühes numbris mitmete sõnade kirjapildid üksteisest erineda (näiteks Vastseliina ja Vahtseliina). Lõppkokkuvõttes ei õigustanud selline lähenemine ennast, sest enamikku setudest jättis leht külmaks ning selle põhilisteks tellijateks olid Pihkvamaale asunud eestlastest asunikud. Kuid ka nende seas polnud leht eriti populaarne, seda enam, et selle suunitlus oli selgelt setudest õigete eestlaste kasvatamine. Seetõttu sattus ajaleht peagi majanduslikesse raskustesse ning see pandi seisma juba vähem kui aasta pärast. Uuesti püüti Petseri Postimeest Karl Ustavi eestvõttel välja andma hakata 1919. aastal, kuid see nurjus Vabadussõja-aegsete raskete olude tõttu.
Bishōnen

Bishōnen (jaapani keeles 美少年 'ilus nooruk, poiss') on jaapani termin, mis kirjeldab esteetikat, mida võib leida Ida-Aasia eri piirkondades: noormees, kelle ilu ja seksuaalne atraktiivsus ületavad soo ja seksuaalse sättumuse piire. 
Kõige mõjukam on termin olnud Jaapani popkultuuris, kogudes populaarsust androgüünsete glam rock'i bändide tõttu 1970. aastatel, kuid termini alged on jaapani vanas kirjanduses, keskaja Hiina keiserliku õukonna ja haritlaste homosotsiaalsetes ja homoerootilistes ideaalides ning India esteetilistes kontseptsioonides, mis on kandunud üle hinduismist ja imporditud budismiga Hiinasse.
Tänapäeval on bishōnen'id väga populaarsed Jaapani tüdrukute ja naiste seas.
Oidrema mõis

Oidrema(a) mõis (ka Oiderma(a) mõis; saksa keeles Oidenorm) oli rüütlimõis Mihkli kihelkonnas Läänemaal. Nüüdisajal jääb mõis Pärnu maakonda Lääneranna valda.
Mõis asutati 1658. Tänapäevani säilinud klassitsistlik peahoone ehitati 1839.
Eestlased Kabböles

Eestlased Kabböles olid Soomes Kabböle kalurikülas Pernå vallas (soome Pernaja; praegu Loviisa linna ala) elanud eestlased. Tänapäeval on Kabböles elavad eestlaste järeltulijad soomestunud/rootsistunud.
Esimesed eestlased jõudsid Kabbölesi 1906. Esimesena tuli 9 peret, kes kõik ostsid sinna endale ka maatüki. Hiljem saabus külla veel eestlasi. Esimese maailmasõja lõpus elas seal 12 eesti peret, ühtekokku 70–80 inimest. Külas tegutses eesti laulukoor, selts ja raamatukogu.
Tuntud Kabböle eestlasi: Aleksander Warma (1890–1970), Arnold Walter Mikiwer (1906–1986).
Pärnu kontserdimaja

Pärnu kontserdimaja on 2002. aasta lõpus valminud kultuuriehitis Pärnus. Hoone arhitektideks on Katrin Koov, Kaire Nõmm ja Hanno Grossschmidt.
Viljandi raad

Viljandi raad kuni 1783. aastani

Rae kätte oli koondunud nii seadusandlik, täidesaatev kui ka kohtuvõim. Selle pädevusse kuulus veel kodanikuõiguse andmine ja äravõtmine. Magistraadi suurus oli otseses sõltuvuses linnaelanike arvust. Et Viljandi oli väikelinn, oli ka selle magistraat väike. Viljandis valisid kodanikud XVIII sajandi algusest 1783. aastani ühe või kaks kindralkuberneri poolt ametisse vannutatud linnavanemat (saksa keeles Aelteste), kes lahendasid Viljandi linnuse ja mõisa valdaja eesistumisel väiksemaid kohtuasju.

Viljandi raad asehalduskorra ajal

1783. aastal laiendati Balti provintsidele asehalduskord. Linnadele tõi see kaasa olulisi muudatusi. Rae senine domineeriv roll linna juhtimisel kadus. Magistraadi kohtufunktsioon küll säilis, kuid nüüd võisid linnakodanikud selle liikmeid valida. Linnades astusid ametisse linnapead. Keiser Paul I kaotas asehalduskorra Eesti- ja Liivimaal 1796. aastal.

Viljandi raad 1796–1889

Pärast asehalduskorra kaotamist taastus selle eelne olukord. Linnades läks võim jälle bürgermeistritest ja raehärradest koosnevale magistraadile. Raad täitis nii halduslikke, politsei- kui ka kohtufunktsioone. Viljandi rae koosseisu kuulusid bürgermeister, kolm raehärrat ja sündik. Alamkohtuid ei olnud, üks raehärra (Amtspatron) otsustas käsitöölistevahelisi tüliasju. Rae juures olid linnafiskaal, notar, politseiasjade protokollija ning vajalik arv kantseleiametnikke ja kohtuteenreid. Rae liikmed ja ametnikud said palka linna eelarvest. 1877. aastal kehtestati Balti provintsides 1870. aasta Vene linnaseadus. Magistraadid jätkasid 1889. aastani vaid kohtuinstantsidena.
Lukas Graham

Karjäär

Bänd laadis aastal 2011 üles koduvideoid oma lauludest, näiteks "Drunk in the Morning" ja "Criminal Mind". Neid laule jagati Facebookis ja vaadati tuhandeid kordi. Bänd sai kontakti Copenhagen Recordsiga aasta 2011 lõpus. Bändi ringreisi käigus müüdi nende kontsertidele 17 000 piletit.
Aastal 2013 tegi bänd ringreisi Euroopas ning võitis Euroopa piiri purustajate auhinna. Aastal 2014 viis bänd oma muusika ka Ameerikasse. Bänd esindab Copenhagen Recordsit Saksamaal, Šveitsis, Austrias ja Prantsusmaal. 2015 avaldas bänd uue albumi ning jõudis sellegagi Taani ja mitme muu riigi muusikaedetabelites kolme esimese hulka. Sellelt albumilt on suuremat populaarsust kogunud laulud "7 Years" ja "Mama Said". Aasta 2016 lõpuks oli bändil Spotifys iga kuu 17,2 miljonit kuulajat, kokku 225 miljonit kuulajat.

Muusikastiil

Lukas Grahami muusikat kirjeldatakse kui pop- ja soulmuusika hübriidi. Bändi kõige kuulsam lugu "7 Years" räägib suureks saamisest elu erinevates etappides.
Megyn Kelly

Megyn Marie Kelly (varem kandnud ka nime Megyn Kendall; sündinud 18. novembril 1970) on USA ajakirjanik. Ta on endine Fox News Channeli ja praegune NBC Newsi saatejuht ja poliitikakommentaator.
2014. aastal lisas ajakiri Time Kelly maailma saja mõjukaima inimese nimekirja.

Karjäär

Kelly õppis Syracuse'i ülikoolis politoloogiat ja seejärel Albany õiguskoolis õigusteadust. Pärast ülikooli lõpetamist 1995. aastal suundus ta tööle Bickel & Brewer LLP advokaadibüroo Chicago kontorisse ja töötas hiljem aastaid advokaadina prestiižses Jones Day advokaadibüroos.
Advokaaditöö kõrval osales Kelly ajakirjanduskursustel ja 2003. aastal kolis ta Washingtoni, kus asus tööle telekanali WJLA-TV reporterina. 2004. aastal alustas ta tööd Fox Entertainment Groupi reporterina ja lõi edaspidi kaasa mitmes Foxi saates, kommenteerides poliitikat ja seadusandlust. Uudistesaate "American Newsroom" kaasankruks saades kolis Kelly New Yorki. 1. veebruaril 2010 hakkas ta juhtima kahetunnist saadet "America Live". 2010. aastal vaatas saadet keskmiselt 1 293 000 inimest. 7. oktoobrist 2013 juhib Kelly argipäeviti tunniajast saadet "The Kelly File".
Detsembris 2013 tekitas poleemikat see, kui Kelly ütles reaktsioonina ühele Slate'is ilmunud blogipostitusele, et jõuluvana on valgenahaline (ja ei saa olla näiteks mustanahaline). Ta ütles ka, et Jeesus oli valgenahaline. Teiste seas tegid Kelly sõnade üle nalja Jon Stewart, Stephen Colbert ja Rachel Maddow. Kaks päeva hiljem ütles Kelly, et oli rääkinud naljaga pooleks ja möönis, et Jeesuse nahavärvi osas puudub lõplik kokkulepe.
6. augustil 2015 Clevelandis toimunud Vabariikliku Partei presidendikandidaatide debatis, kus Kelly osales debati moderaatorina, avaldas ta arvamust, et Donald Trumpi-sugune mees ei peaks olema president. Peale seda asus Trump teda oma Twitteri konto alt ründama. Trump keeldus osalemast 28. jaanuaril 2016 Des Moinesis toimunud debatis, kus Kelly oli samuti moderaator.
Kelly leping Foxiga lõppes 2016. aastal, viimane "Kelly File" läks eetrisse 6. jaanuaril 2017. Peale seda läks ta üle NBC News'i.

Isiklikku

2006. aastal lahutas Kelly oma esimesest abikaasast Daniel Kendallist ja võttis tagasi oma neiupõlvenime.
2008. aastal abiellus ta Douglas Bruntiga. Neil on kolm last – Yates, Yardley ja Thatcher.
Kelly peab end poliitiliselt sõltumatuks ning on hääletanud nii demokraatide kui ka vabariiklaste poolt.
2016. aasta veebruaris sõlmis Kelly lepingu HarperCollinsi kirjastusega oma autobiograafia osas. Pealkirjaga "Settle for More", lasti see välja 15. novembril 2016. Raamatus kirjeldas ta ka oma vaenu Donald Trumpiga. Seda ründasid Trumpi toetajad, pannes sellele 1-tärniseid hinnanguid Amazon.com'i arvustustes. Kuigi vähesed eksemplarid olid saadaval, oli raamat negatiivseid arvustusi kogunud suhteliselt palju. Väidetavalt olid ründajad saanud üleskutse negatiivsete hinnangute panemiseks Redditist Trumpi toetajate subredditist "r/The_Donald".
DDR SDRAM

Kiibi omadused

DRAM-i sagedus
Kiipide mahtu mõõdetakse megabittides või megabaitides, näiteks 256 Mbit või 32 MB kiibi kohta. Peaaegu kõik emaplaadid tunnevad ära 1 GB mooduleid, kui nad kasutavad madala tihedusega 64M×8 mooduleid. Kui kasutatakse 128M×4 1GB mooduleid, siis need arvatavasti ei tööta. Standardid ei luba seda.
DRAM-i ülesehitus
Kirjalikul kujul 64M×4, kus 64M tähendab paigutatud ühikuid (64 miljonit), ×4 (hääldatakse "4") – bittide arv kiipide kohta, mis on võrdne bittide arvuga ühiku kohta. Need sisaldavad ×4, ×8 ja ×16 DDR kiipe. Kiibid ×4 võimaldavad kasutada arenenud veaparanduse funktsioone, nagu Chipkill, mälu puhastamine ja Intel SDDC, samas ×8 ja ×16 kiibid on mõnevõrra kallimad.

Moodulid ja nende suutlikkus

ECC vs non-ECC
Moodulid, mis omavad veaparanduskoodi, on märgistatud kui ECC. Moodulid, mis ei oma veaparanduskoodi, nimetatakse non-ECC.

DRAM-i järgud (samuti tuntud kui read või küljed)

Moodulitel võib olla 1, 2 või 4 järku, aga ainult 1 järk saab olla aktiivne igal ajahetkel. Kui moodulil on kaks või rohkem järke, siis mälukontroller peab perioodiliselt tegema "open-close" ümberlülitamisi. Mitte ajada segamini ridu selle kontektis, kus rida kirjeldab kiibi sisemist ehitust. Küljed on ka segadust tekitav mõiste, sest siit võib järeldada, et see on seotud kiipide füüsilise paigutusega moodulil.
DRAM-seadmete arv
Non-ECC ja ECC on arvukas oma kiipide poolest. Kiipe saab hõivata ühelt (single sided) või mõlemalt poolelt (dual sided). Maksimaalne kiipide arv DDR mooduli kohta on ECC-l 36 (9×4) ja non-ECC-l 32 (8×4).

Ühilduvus

DDR1 mälud ei ole asendatavad SDRAM, DDR2 SDRAM, DDR3 SDRAM-iga. Iga emaplaat nõuab oma õiget SDRAM-i. Need andmed saab kätte emaplaadi juhendist. Muutmälu peaks oma pessa minema sujuvalt ja mitte tugevalt pressides. DDR1, DDR2 ja DDR3 mäludel on erinev ühenduvus, st. kontaktid on erinevate kohtade peal.
Andhra Pradesh

Nimi

Osariigi nimi tähendab hindi keeles andhrate maad.

Rahvastik

Andhra Pradesh on India üks tihedamini asustatud osariike: rahvastiku tihedus on umbes 310 inimest  ruutkilomeetril.
Kirjaoskuse protsent on 57.
Bambara keel

Kirjaviis

Bambara keeles on kasutusel ladina ja N’Ko tähestik. N’Ko tähestik on mõjutatud rooma ja araabia kirjutamisviisidest, kuid enamik rahvast kasutab siiski ladina tähestikku. Kirjutatakse vasakult paremale horisontaalselt.

Keelenäited

Allpool on ära toodud tavalisemad sõnad/väljendid bambara keeles:
Tere hommikust – i ni sógóma (ühele inimesele) aw ni sógóma (mitmetele inimestele)
Head ööd – ka dugu n’yumanjé Kuidas sul läheb – i ka kéné
Vabandage mind – ya fa n ma
Tere tulemast – i ni chè
Jah – owó
Ei – ayi
Ema – bá
Isa – fá
Mees – cé
Ma oskan natuke bambara keelt – N bɛ bamanankan mɛn dɔɔni-dɔɔni
Kas sa ei lähegi sööma? – I tɛna dumuni ke wa?

Numbrid

1 – kelen
2 – fila
3 – saba
4 – naani
5 – duuru
6 – wòoro
7 – wolonfla
8 – segi
9 – kòno ntò
10 – tan

Muud huvitavat

Mali artistid Oumou Sangaré, Rokia Traoré, Ali Farka Touré, Salif Keita, Habib Koité ja pimedatest muusikutest abielupaar Amadou & Mariam esitavad oma muusikat bambara keeles. Bambarakeelset lüürikat võib leida ka Stevie Wonderi albumilt "Journey through the Secret Life of Plants".
Taevaskoja raamatukogu

Taevaskoja raamatukogu on rahvaraamatukogu Põlvamaal Põlva vallas Taevaskoja külas.
Raamatukogu tegutseb Taevaskoja külas 1957. aastast, mil see toodi üle Valgesoo külast.
1998. aastast asub raamatukogu oma praeguses asukohas Taevaskoja raudteepeatuse lähedal. Raamatukoguga samas hoones asub Taevaskoja külakeskuse saal, mida haldab MTÜ Taevaskoja.
2006. aastal kehtestatud põhimääruse järgi oli Taevaskoja raamatukogu vallaraamatukogu, mille teeninduspiirkonnaks oli Taevaskoja ja Mammaste küla.
2013 aprillist 2014 detsembrini tegutses Taevaskoja raamatukogu Põlva Vallaraamatukogu haruraamatukoguna. 2015. aastast on Taevaskoja raamatukogu Põlva Keskraamatukogu haruraamatukogu.
Eesti Käitumis- ja Terviseteaduste Keskus

Eesti Käitumis- ja Terviseteaduste Keskus oli aastail 2001–2007 Tartu Ülikooli juures tegutsenud Eesti teaduse tippkeskus.
Keskus ühendas rea uurimisgruppe psühholoogia ja meditsiini vallas – kokku 11 uurimisrühma Tartu Ülikooli sotsiaal-, arsti-, ja kehakultuuriteaduskonnast ning Õigusinstituudist, Tervise Arengu Instituudist ja Eesti-Rootsi Suitsidoloogia Instituudist. Keskuse juhataja oli Jaanus Harro.
Õunjas bartraamia

Õunjas bartraamia (Bartramia pomiformis) on kerakupraliste sugukonda kuuluv sammaltaim. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas soostuvates metsades ning lodumetsa (soovõha) kasvukohatüübis rändrahnude juures.
Tallinskaja tänav (Moskva)

Tallinskaja tänav (vene keeles Таллинская улица) on tänav Moskvas Looderingkonnas Strogino rajoonis.
Tänavale pandi Tallinskaja nimi 6. augustil 1979 Eesti NSV pealinna Tallinna järgi.